# Jätehuollosta Mallinkaistenjärven Suojeluyhdistyksen jäsenille /2022

Janakkalan kunnan alueen jätehuolto on Kiertokapulan vastuulla 2021 lähtien. Sillä ei ole olennaisia vaikutuksia haja-asutusalueiden jätehuoltoon, joten suojeluyhdis-tyksen hallinnoima jätekimppamme jatkaa entiseen tapaan. Kunta ja Kiertokapula ovat kehittäneet kierrätystoimintaa myös uudistetun[jätehuoltolain](https://www.kiertokapula.fi/neuvonta-ja-ymparistokasvatus/jatelain-uudistus/) vuoksi, joten kierrätysmahdollisuuksia sinullakin on aiempaa enemmän.

Tiesithän?

- Jos lomakiinteistösi ei maksa yhdistyksen jätemaksua, Kiertokapula perii huomattavasti korkeamman maksun vuosittain. Jätteen määrällä ei ole merkitystä.

- Kiertokapula perii jokaiselta loma-asutukselta kiinteistökohtaisen maksun 16 eur, jolla ylläpidetään yhteisiä kierrätyspisteitä, kiertäviä metallinkeräys- tai muovinkeräysautoja jne.

Miten vähennämme jätekuluja?

- **Isommat jätteet**kuten saavit, patjat, matot, huonekalut, ämpärit jne. eivät kuulu jäteastioihimme vaan jätelavalle, jonka yhdistys kustantaa yhtenä kesäviikonloppuna.

- Puhdista ja kerää kaikki **kierrätysmuovi** ( ruoan pakkausmuovit, tyhjät pantittomat pullot jne.) erilliseen pussiin ja kuljeta mökiltä lähtiessäsi Rinki-keräyspisteisiin (esim. Turengin Juttilantien alussa, Riihimäen Citymarket). Isokin säkki on helppo ottaa mukaan, kun on kevyt eikä haise. Näin toimivat jo kymmenet jäsenemme.

- Sekajäteastioihimme **ei** kuulu myöskään kierrätettävä **kartonki**(pahvit, pakkaukset), **paperi**, **lasi**eikä **metalli**. Näitä keräyspisteitä on myös jokaisen mökkimatkan varrella.

- **Rakennusjäte**tulee aina itse toimittaa erikseen jätteen vastaanottopisteisiin.

- Kompostointi toimii juuri mökkioloissa.

- Saunan kuumassa uunissa iso osa roskista palaa puhtaasti.